
Ministru kabineta sēdes protokollēmums

Rīkojuma projekts "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""

· 1. Pieņemt iesniegto rīkojuma projektu.
· Valsts kancelejai sagatavot rīkojuma projektu parakstīšanai
· 2. Atbalstīt valsts budžeta finansējuma 893 596 EUR apmērā piešķiršanu Iekšlietu ministrijai 2022. gadā augstas gatavības projektu (jaunu ugunsdzēsības depo būvniecība Aizputē, Dagdā, Iecavā, Ilūkstē, Kandavā, Priekulē, Rūjienā un Saulkrastos) vadības nodrošināšanai budžeta apakšprogrammai 40.02.00 "Nekustamais īpašums un centralizētais iepirkums" 559 988 EUR (preces un pakalpojumi) un depo aprīkošanai budžeta programmai 07.00.00 "Ugunsdrošība, glābšana un civilā aizsardzība" 333 608 EUR (pamatkapitāla veidošana) atbilstoši veiktajam iepirkumam Covid-19 krīzes seku pārvarēšanas un ekonomikas atlabšanas pasākuma "Infrastruktūras attīstības projektu īstenošana iekšlietu nozarē" ietvaros.
· 3. Iekšlietu ministrijai normatīvajos aktos noteiktajā kārtībā  sagatavot un iesniegt Finanšu ministrijai priekšlikumus likumprojekta “Par valsts budžetu 2022.gadam” un likumprojekta “Par vidēja termiņa budžeta ietvaru 2022., 2023. un 2024.gadam“ izskatīšanai Saeimā 2.lasījumā atbilstoši šā protokollēmuma 2. punktam, veicot pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 13.00.00 “Finansējums augstas gatavības projektiem Covid-19 krīzes pārvarēšanai un ekonomikas atlabšanai”.

